OSNOVNA ŠKOLA MARIJE I LINE

Školska 14

52470 Umag

Kriteriji i elementi vrednovanja u nastavi tehničke kulture

Školska godina 2018./2019.

rujan, 2018. godine

Na osnovu članka 3. stavka 2. i članka 12. stavka 3. Pravilnika o načinima, postupcima i elementima vrednovanja učenika u osnovnoj i srednjoj školi predmetni učitelji: Zoran Mamula, Marija Vojić i Marijan Krištić, donose: NAČINE, POSTUPKE I ELEMENTE VREDNOVANJA UČENIČKIH KOMPETENCIJA te o tome obavještavaju stručnu službu OŠ Marije i Line, Umag:

|  |  |  |
| --- | --- | --- |
|  | **Usvojenost sadržaja** | **Radne navike i vještine** |
| **Nedovoljan (1)** | Učenik ne prepoznaje osnovne pojmove i ključne riječi.  Probleme nije u stanju riješiti usprkos pomoći.  Ne može riješiti ni najosnovnije zadatke.  Postupke koje primjenjuje ne razumije i ne zna objasniti. | Na satu ne radi i ne sudjeluje u raspravi.  Ometa druge u radu, ne poštuje dogovorena pravila, omalovažava druge, ometa nastavu.  Ne piše u bilježnicu, često ju nema i bilježnica je neuredna i nepotpuna.  Na sat dolazi nepripremljen i bez potrebnog pribora.  Nema napisane zadaće.  Ne izrađuje ni minimum zadanih zadataka. |
| **Dovoljan (2)** | Probleme rješava uz veću pomoć, rijetko točno.  U stanju je riješiti tek osnovne zadatke.  Spor je u rješavanju zadataka.  Za postupke koje primjenjuje daje tek djelomično točna, nepotpuna i nesigurna objašnjenja, ne koristeći odgovarajuću terminologiju.  Nove ideje i koncepte prihvaća uz teškoće i može ih primijeniti tek na najjednostavnijim primjerima.  Učenik identificira i prepoznaje osnovne pojmove i ključne riječi.  Daje primjer, ali ne zna objasniti glavnu ideju.  Teško razumije postavljena pitanja a gradivo izlaže bez reda uz veliku pomoć nastavnika. | Uz poticaj radi na satu.  Zadatke rješava uz pomoć.  Bilježnica/vježbenica je nepotpuna i neuredna s djelomično napisanim zadaćama.  Na sat često ne donosi potreban pribor.  Ne razmišlja logički.  Ima teškoće u razumijevanju tehničke dokumentacije i u primjeni sredstava rada.  Minimalno je precizan.  Djelomično vodi računa o zaštiti na radu. |
| **Dobar (3)** | Probleme rješava uz ograničenu pomoć, često točno.  Bez većih problema rješava poznate, srednje teške zadatke.  Sporiji je u rješavanju zadataka.  Za postupke koje primjenjuje daje odgovarajuća, ali nepotpuna i nesigurna objašnjenja, rijetko koristeći odgovarajuću terminologiju  Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama. | Uglavnom marljivo radi na satu.  Trudi se samostalno rješavati zadatke.  Ako ne razumije, traži pomoć.  Bilježnica/vježbenica je uglavnom potpuna i uredna s točno napisanim zadaćama.  Jednostavno logički razmišlja.  Uglavnom samostalno koristi tehničku dokumentaciju.  Komunicira i uglavnom surađuje.  Vodi računa o zaštiti na radu i pridržava se općih pravila ponašanja.  Rijetko ne donosi potreban pribor za rad. |
| **Vrlo dobar (4)** | Probleme rješava uglavnom samostalno, birajući najbolje strategije i uglavnom točno.  Snalazi se i u težim zadacima.  Poznate ideje i koncepte uspješno primjenjuje u poznatim situacijama.  Svoje postupke i ideje može objasniti s nešto jasnoće i preciznosti, ponekad se koristeći odgovarajućom terminologijom.  Učenik zna objasniti glavnu ideju.  Vrlo dobro razumije postavljeno pitanje a gradivo izlaže točno i razgovijetno. | Logički razmišlja i primjenjuje zaključke pri izvršenju konkretnih zadataka.  U radu je koncentriran i marljiv, točan i precizan,  Samostalno rješava većinu zadataka.  Povremeno se uključuje u rad davanjem ideja i postavljanjem pitanja.  Na ploču izlazi uglavnom na poticaj.  Bilježnica/vježbenica je potpuna i uredna s točno napisanim zadaćama.  Na sat dolazi pripremljen te nosi potreban pribor.  Samostalno koristi tehničku dokumentaciju.  Pravilno koristi instrumente, alat i materijal.  Pridržava se općih pravila ponašanja.  Primjenjuje mjere zaštite na radu. |
| **Odličan (5)** | Probleme rješava samostalno, modificirajući poznate strategije ili kreirajući nove, gotovo uvijek točno.  Uspješno rješava teže zadatke.  Odabire postupke koji najviše odgovaraju zadatku i primjenjuje ih bez greške i primjerenom brzinom.  Poznate ideje i koncepte primjenjuje u novim situacijama.  Svoje postupke i ideje može objasniti jasno, precizno i sa sigurnošću. Pri tom upotrebljava odgovarajuću terminologiju i simbole. | Konkretno logički zaključuje primjenjujući relevantne informacije u izvršenje skupa zadataka.  U radu je koncentriran, uredan i marljiv te izrazito precizan i uredan.  S lakoćom koristi metode, instrumente, alate i materijal.  Samostalno rješava i teže zadatke.  Aktivno se uključuje u rad davanjem ideja i postavljanjem pitanja.  Zadatke rješava primjerenom brzinom i uspijeva riješiti gotovo sve zadatke.  Komunicira, surađuje i rado pomaže drugima.  Bilježnica/vježbenica je potpuna i uredna s točno napisanim zadaćama.  Na sat dolazi pripremljen te nosi potreban pribor.  U potpunosti primjenjuje mjere zaštite na radu.  Uz potreban pribor za rad donosi i dodatne priloge na nastavne sate vezane uz obrađeno gradivo (tisak, linkovi na internetu, vlastite prezentacije i sl.) |

Zaključivanje ocjena – zaključna ocjena ne treba biti aritmetička sredina ocjena. Pri određivanju zaključne ocjene bit će u obzir uzete sve ocjene i odnos učenika prema radu.

|  |  |  |
| --- | --- | --- |
| Umag, 20. rujna 2018. |  | Predmetni učitelji: |
|  |  |  |
|  |  | Zoran Mamula |
|  |  |  |
|  |  | Marijan Krištić |
|  |  |  |
|  |  | Marija Voljić |